

|  |  |
| --- | --- |
| Αρ. Πρωτ. 482 | Αθήνα 28/4/2025 ΠροςΤους Συλλόγους Εκπαιδευτικών Π.Ε.  |

**Θέμα: Συνέχιση του αγώνα για την υπεράσπιση του Δημόσιου Σχολείου, ενάντια στην κατηγοριοποίηση – εμπορευματοποίηση. 7η κεντρική δράση για το 2025.**

**Κυριακή 4 Μαΐου, 7:00 μ.μ.**

 **Διαδικτυακή Εκδήλωση της Δ.Ο.Ε.**

**«Το σχολείο ως μορφωτικό/πολιτιστικό κέντρο της κοινότητας. Σχολικές βιβλιοθήκες, Λογοτεχνία, φιλαναγνωσία. Ερευνητικά δεδομένα και προσεγγίσεις.»**

Συναδέλφισσες, συνάδελφοι

Στο πλαίσιο του αγώνα μας για την υπεράσπιση του Δημόσιου Σχολείου ξεκινάει η υλοποίηση της τέταρτης χρονιάς δράσεων/ διαδικτυακών εκδηλώσεων της Δ.Ο.Ε., εκδηλώσεων που έχουν διατυπωθεί στα ενιαία κείμενα και έχουν αναρτηθεί από τις σχολικές μονάδες.

Το σύνολο των δράσεων που πραγματοποιούνται και φέτος περιλαμβάνει επιστημονικές ημερίδες/συνέδρια, ερευνητικές καταγραφές και ερωτηματολόγια αποτύπωσης των απόψεων των εκπαιδευτικών, ηλεκτρονικές εκδόσεις των πρακτικών των ημερίδων, κοινές εκδηλώσεις με εκπαιδευτικούς φορείς (εκπαιδευτικές ομοσπονδίες, γονεϊκούς φορείς, Παιδαγωγικά Τμήματα), στη βάση των αιτημάτων του Κλάδου, έτσι ώστε **να ακυρώσουμε στην πράξη την πολιτική κατηγοριοποίησης** των σχολικών μονάδων που οδηγεί στην εμπορευματοποίηση και ιδιωτικοποίηση της εκπαίδευσης.

Η **μαζική μας συμμετοχή** στις Εκδηλώσεις αποτελεί άλλη μια μορφή αγώνα, στο πλαίσιο της απόφασης της 93ης Γενικής Συνέλευσης, για την υπεράσπιση του Δημόσιου Σχολείου, του κοινωνικού αγαθού της γνώσης των μαθητών μας, της παιδαγωγικής μας υπόστασης, της εργασίας μας και της δημοκρατικής λειτουργίας των σχολείων. **Η αταλάντευτη στάση χιλιάδων Σχολείων που ανάρτησαν τα ενιαία κείμενα και η γενναία αντίσταση χιλιάδων συναδέλφων που συμμετέχουν στην Α/Α από την ατομική αξιολόγηση/χειραγώγηση** αποτελούν ένδειξη **ενότητας και αντίστασης.**

Το σύνολο των δράσεων που υλοποιούνται **αποτελούν μια προσπάθεια εκπαιδευτικής, παιδαγωγικής και κοινωνικής παρέμβασης**, που **τεκμηριώνει θέσεις και αιτήματα του κλάδου**, **εξοπλίζει το εκπαιδευτικό κίνημα, καταδεικνύει την εφαρμοζόμενη αντιεκπαιδευτική πολιτική της κατηγοριοποίησης και εμπορευματοποίησης**

 Σε αυτό το πλαίσιο πραγματοποιείται η **έβδομη** **διαδικτυακή εκδήλωση** την Κυριακή 4 Μαΐου 2025, με τίτλο**: «Το σχολείο ως μορφωτικό/πολιτιστικό κέντρο της κοινότητας. Σχολικές βιβλιοθήκες, Λογοτεχνία, φιλαναγνωσία. Ερευνητικά δεδομένα και προσεγγίσεις.»**

**Εισηγητές:**

**Βασίλης Αλεξίου,**  Καθηγητής Π.Τ.Δ.Ε./Α.Π.Θ.

**Μαρία Σφυρόερα,** Αν. Καθηγήτρια Τ.Ε.Α.Π.Η./Ε.Κ.Π.Α.

**Χρύσα Κουράκη**, Διδάσκουσα (Ε.Δ.Ι.Π.) στο Τ.Ε.Α.Π.Η. του Ε.Κ.Π.Α.

Η Εκδήλωση θα προβάλλεται ζωντανά στο YouTube στον σύνδεσμο:

<https://youtube.com/live/RnD4WW4jBhk?feature=share>

Οι ερωτήσεις προς τους ομιλητές μπορούν να κατατίθενται γραπτά στον σύνδεσμο:

<https://forms.gle/VE1QBb2wNojHqX3L8>

